VEGA præsenterer    
**Albumaktuelle Selma Judith fylder VEGA med fabelagtige popfabler**    
*I 2019 forførte hun alle til både VEGAs Udvalgte og i et udsolgt Lille VEGA. Den 19. februar fylder Selma Judith Store VEGA med sensibel harpespil og himmelske vokaler.*    
   
Selma Judith har netop udgivet sit debutalbum *Getting Angry, Baby*, der har modtaget et hav af stjerner fra den danske anmelderstab. Gaffa kvitterede med seks stjerner og skrev: “Godt valg af medspillere og godt valg af numre, Selma Judith. Tillykke med en absolut smuk og uforglemmelig debut.”   
   
Albumtitlen er taget fra det legendariske teaterstykke *Who’s Afraid of Virginia Woolf*, og den skælmske replik får nyt liv i Selma Judiths forunderlige pop-univers af harpe og bløde R&B-melodier. I løbet af de 20 nye skæringer sender hun en strittende langfinger til præstationsræset.    
   
Med albummet arbejdede Judith sig ud af en krise over ikke at kunne leve op til egne og omgivelsernes forventninger. Hun smed hæmningerne, gjorde oprør og lagde grundsporene til det improviserede titelnummer *Getting Angry, Baby*, der danner rammen for albummet.    
   
*Getting Angry, Baby* er skabt i samarbejde med Mikkel Kjær Hansen og Jens Rønne, der har komponeret voluminøse og stemningsmættede arrangementer af saxofoner, celloer og klassiske guitarer samt Judiths karakteristiske harpespil. Det har resulteret i et helstøbt organisk popunivers, hvor elementer fra jazz og klassisk musik flettes sammen på mesterlig vis.    
   
**Fakta om koncerten**                  
Selma Judith (DK)                      
Lørdag den 19. februar, 2022 kl. 20.00                        
Store VEGA, Enghavevej 40, 1674 København V                        
Billetpris 220kr. + gebyr                        
Billetsalget starter tirsdag den 31. august kl. 10.00 via [vega.dk](http://vega.dk/) og Ticketmaster